AAV:สะท้อนทัวร์ศูนย์เหรียญไปแล้วแนะนำซื้อราคาเป้าหมาย 8.40 บาท
AAV:สะท้อนทัวร์ศูนย์เหรียญไปแล้วแนะนำซื้อราคาเป้าหมาย 8.40 บาท
9 ม.ค. 2560

บล.บัวหลวง ระบุในบทวิเคราะห์วันนี้(9 ม.ค.) ว่า บริษัท เอเชีย เอวิเอชั่น จำกัด (มหาชน) หรือ AAV เชื่อว่ามาตรการปราบทัวร์ศูนย์เหรียญของภาครัฐทำให้เกิดผลกระทบต่อจำนวนนักท่องเที่ยวแต่ได้ทำจุดต่ำสุดไปแล้วในเดือน พ.ย. และเริ่มฟื้นตัวในเดือน ธ.ค. โดยตัวเลขตั้งแต่เดือน ก.ย. +0.5%, พ.ย. -4.4% และ เดือน ธ.ค. -0.6% (เริ่มมาตรการปลาย ส.ค.) ทำให้ภาพรวมตัวเลขนักท่องเที่ยวในไตรมาส 4/59ลดลง 1.5% เทียบช่วงเดียวกันของปีก่อน และ 6.7% เทียบไตรมาสก่อนหน้า
อย่างไรก็ตามคาดว่าตัวเลขผู้โดยสารของ Thai Air Asia จะยังคงเติบโตได้ เทียบช่วงเดียวกันของปีก่อน โดยคาดตัวเลขในเดือน ต.ค.-พ.ย. จะเติบโตได้ 10% เทียบช่วงเดียวกันของปีก่อน และประเมินตัวเลขในเดือน ธ.ค. จะเติบโตได้ดีกว่า จากข้างต้นประเมินกำไรหลักของ AAV จะเติบโตได้ดี เทียบช่วงเดียวกันของปีก่อน แต่ปรับตัวลดลง เทียบไตรมาสก่อนหน้า  อีกทั้งราคาหุ้น AAV มองว่าได้สะท้อนประเด็นทัวร์ศูนย์เหรียญไปแล้ว โดยเทรดที่ PE ต่ำที่สุดในประวัติการณ์ที่ 10.9 เท่า ต่ำกว่าค่าเฉลี่ยที่ 25.5 เท่า ยังคงคำแนะนำ ซื้อ ที่ราคาเป้าหมาย 8.40 บาท